CELEX: 32013R1103
Language: sk
Date: 2013-11-06 00:00:00
Title: Vykonávacie nariadenie Komisie (EÚ) č. 1103/2013 zo 6. novembra 2013 , ktorým sa mení nariadenie (EÚ) č. 185/2010, pokiaľ ide o uznanie rovnocennosti noriem bezpečnostnej ochrany tretích krajín  Text s významom pre EHP

7.11.2013   
            
            
               SK
            
            
               Úradný vestník Európskej únie
            
            
               L 296/6
            
         VYKONÁVACIE NARIADENIE KOMISIE (EÚ) č. 1103/2013
   zo 6. novembra 2013,
   ktorým sa mení nariadenie (EÚ) č. 185/2010, pokiaľ ide o uznanie rovnocennosti noriem bezpečnostnej ochrany tretích krajín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
   keďže:
   
               (1)
            
            
               V súlade s nariadením Komisie (ES) č. 272/2009 z 2. apríla 2009, ktorým sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu Európskeho parlamentu a Rady (ES) č. 300/2008 (2), Komisia uznáva rovnocennosť noriem bezpečnostnej ochrany civilného letectva tretích krajín za podmienky splnenia kritérií stanovených v dotknutom nariadení.
            
         
               (2)
            
            
               Komisia overila, že letisko Vagar na Faerských ostrovoch a letisko Kangerlussuaq v Grónsku spĺňajú kritériá stanovené v časti E prílohy k nariadeniu (ES) č. 272/2009.
            
         
               (3)
            
            
               V prílohe k nariadeniu Komisie (EÚ) č. 185/2010 (3) sa uvádza zoznam tretích krajín uznaných za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany, ktoré sa stanovujú v nariadení (ES) č. 272/2009.
            
         
               (4)
            
            
               Nariadenie Komisie (EÚ) č. 185/2010 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru bezpečnostnej ochrany civilného letectva,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 185/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 97, 9.4.2008, s. 72.
   
      (2)  Ú. v. EÚ L 91, 3.4.2009, s. 7.
   
      (3)  Nariadenie Komisie (EÚ) č. 185/2010 zo 4. marca 2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva ( Ú. v. EÚ L 55, 5.3.2010, s. 1).
   
      PRÍLOHA
      Príloha k nariadeniu (EÚ) č. 185/2010 sa mení takto:
      
                  (1)
               
               
                  V kapitole 3 sa v dodatku 3-B dopĺňajú tieto položky:
                  „letisko Vagar na Faerských ostrovoch
                  
                  
                     letisko Kangerlussuaq v Grónsku“
               
            
                  (2)
               
               
                  V kapitole 4 sa v dodatku 4-B dopĺňajú tieto položky:
                  „letisko Vagar na Faerských ostrovoch
                  
                  
                     letisko Kangerlussuaq v Grónsku“
               
            
                  (3)
               
               
                  V kapitole 5 sa v dodatku 5-A dopĺňajú tieto položky:
                  „letisko Vagar na Faerských ostrovoch
                  
                  
                     letisko Kangerlussuaq v Grónsku“.